34 



sagede beuti tjariang, 

 ari anoe tina tjangkeng, 

 saroea djeung boeah wareng." 

 Demi saoerna Njai Soemoer Bandoeng. 



Barang geus soemping di sawarga loka manggoeng, pokna: „Soenan Iboe, 

 abdi neda eureun nama deungdeung, pepes kesang kadjeun sono balik deui". 



Ari Nimbang Waringin mah brek bae dina lahoenan Soemoer Bandoeng bari 

 nangis, sakeper godong waringin, sakiwat bawaning angin. 



Barang geus kitoe, kadangoe koe Soenan Iboe, ret ka noe geulis Soemoer Ban- 

 doeng bari njaoer, pokna: „eh, Soemoer Bandoeng, Iboe rek diadjar tikoro kotokeun, 

 tjareham hajameun, rek diadjar nanja, rek ka mana, poelang ti mana, anoe matak 

 ti boeana pantja tengah datang ka dieu". 



Soemoer Bandoeng song njembah bari oendjoekan, pokna: „Soenan Iboe, anoe 

 mawi abdi ngadeuheus, abdi njoehoenkeun soepados ieu Nimbang Waringin di- 

 taloekeun perangna sareng abdi, noe mawi perang parantos lami teu aja toeng- 

 toengna". 



„Taroeng geus bertaoen-taoen, 

 perang geus berboelan-boelan, 

 henteu aja anoe taloek, 

 ari asalna simabdi, 

 arek lalandjang boeboedjang, 

 manehna teh timboeroean, 

 timboeroean teu poepoegoeh, 

 manehna teh toempang terka, 

 nerkana ka noe saliwat, 

 nja ka abdi anoe poegoeh". 

 Enggalna Nimbang Waringin koredjat hoedang, song njembah bari njaoer ka 

 Soenan Iboe, pokna: „Iboe, djisimabdi ajeuna hamo deui-deui nganiaja ka Soe- 

 moer Bandoeng, bade sedja koemawoela bae, bela toemoetoer nitipkeun salaki, 

 njelehkeun tjaroge, sarta abdi soempah: „moegi-moegi ari abdi paeh masing ka- 

 saroeng, oelah oemoem reudjeung batoer, masing ngadjadi djoerig djarian ari dek 

 nganiaja deui ka Soemoer Bandoeng"". 



Soenan Iboe enggal njaoer ka noe geulis Soemoer Bandoeng, pokna: „tah, kitoe 

 geuning sanggoepna Nimbang Waringin ; ajeuna geus disaksian koe Iboe beurang 

 kalawan peuting. Geura maroelih bae atoeh ajeuna mah." 



Golosor Soemoer Bandoeng dipaparin pipoetraeun koe Soenan Iboe sagede 

 katjang herang, ditenggak koe Soemoer Bandoeng, djadi soengsoem djadi baloeng, 

 djadi bagal pangawasa njerep kana babajoe. 



Sanggeus kitoe, Soemoer Bandoeng toeloej amit, pokna: „Soenan Iboe, teu lam- 

 bat nja ngadeuheus, djisimabdi amit wangsoel ka nagara Koeta Waringin". 



Soemoer Bandoeng djeung Nimbang Waringin toeloej pareureum; barmg 

 ras inget geus djleg di mega malang tjaralik papajoen-pajoen. 



Ari tjek Nimbang Waringin : „Soemoer Bandoeng, ka mana doeloer oerang 

 perangna?" 



